[{"text_idx": "#000006", "text": "Mae grw\u0302p o fyfyrwyr o Grw\u0302p Colegau NPTC (Colegau Castell-nedd Porth Talbot) wedi dod i\u2019r brig mewn cystadleuaeth ddylunio flaenllaw ar o\u0302l creu cyfarpar arbenigol er mwyn annog disgyblion ysgol ar hyd a lled Cymru i ddewis llwybrau galwedigaethol."}, {"text_idx": "#000008", "text": "Daeth y ti\u0302m o tua 20 o fyfyrwyr gwyddor fforensig a TG i\u2019r brig yn erbyn pedwar o golegau eraill yn y Digwyddiad Choose Your Future, a gynhaliwyd ym Mhowys."}, {"text_idx": "#000009", "text": "Aeth y ti\u0302m ati i greu meddalwedd o rith-olygfeydd troseddol i\u2019w defnyddio gyda chlustffonau rhith er mwyn annog myfyrwyr sy\u2019n ystyried astudio gwyddor fforensig, TG a gwasanaethau proffesiynol i ddewis y cyrsiau hynny."}, {"text_idx": "#000011", "text": "Meddai\u2019r myfyriwr 18 oed o Bontardawe, sy\u2019n dilyn diploma estynedig BTEC lefel 3 ar hyn o bryd mewn Gwyddor Fforensig yng Ngrw\u0302p Colegau NPTC: \u201cGwaith ti\u0302m oedd hwn gan NPTC. Fe benderfynon ni greu model o sefyllfa droseddol ar gyfer disgyblion sydd a\u0302 diddordeb mewn gwyddoniaeth a gwaith cymdeithasol, felly aethom ati i gydweithio a\u0302\u2019r adran TG i greu profiad o rith-wirionedd."}, {"text_idx": "#000012", "text": "\u201cAr y cyfan, ychydig iawn o bobl sydd a\u0302 gwybodaeth am y pwnc, dim ond yr hyn maen nhw\u2019n ei weld ar sioeau teledu Americanaidd, felly dyma feddwl ei bod yn bwysig rhoi blas i ddisgyblion ysgol o\u2019r profiad o astudio gwyddor fforensig. Roedd yn rhaid mynd ati wedyn i greu model o olygfa o lofruddiaeth, cymryd ffotograffau o\u2019r cliwiau a chydweithio a\u0302 myfyrwyr TG er mwyn defnyddio cod i greu naidlenni digidol gyda gwybodaeth addysgol sydd i\u2019w gweld drwy gogls rhith-wirionedd yn unig."}, {"text_idx": "#000013", "text": "\u201cCafwyd llawer o geisiadau gwych ond rydyn ni\u2019n credu bod ein cais ni\u2019n sefyll allan oherwydd ein bod wedi cyfuno dau bwnc ar gyfer pobl sydd a\u0302 diddordeb mewn TG yn ogystal ag mewn gwyddorau fforensig. Byddwn yn parhau i ddatblygu\u2019r darn o gyfarpar a gobeithio y byddwn yn annog y genhedlaeth nesaf o wyddonwyr fforensig.\u201d"}, {"text_idx": "#000014", "text": "Y llynedd, fe wnaeth Llywodraeth Cymru fuddsoddi mewn amrywiaeth o gyfarpar Troi Eich Llaw sydd a\u2019r nod o annog myfyrwyr i ystyried llwybrau o hyfforddiant galwedigaethol ar gyfer dilyn gyrfa o\u2019u dewis. Mae\u2019r pecyn yn cynnwys cit robotig addysgol, hyfforddwr hydrolig, set addysgu technoleg wyrdd a phecyn animeiddio,"}, {"text_idx": "#000015", "text": "Bydd yr adnoddau hyn o\u2019r radd flaenaf o\u2019r sector gweithgynhyrchu, peirianneg, adeiladu, trafnidiaeth, gwasanaethau cymdeithasol a phroffesiynol, TGCh ac astudiaethau creadigol yn cael eu harddangos mewn ysgolion, diwrnodau agored y colegau, a digwyddiadau sgiliau ar hyd a lled y wlad."}, {"text_idx": "#000018", "text": "\u201cDrwy ofyn i fyfyrwyr cyfredol y coleg ddylunio\u2019r darnau newydd hyn o gyfarpar, rydyn ni wedi gallu defnyddio eu profiadau a\u2019u gwybodaeth er mwyn rhoi darlun cliriach i ddisgyblion ysgol o sut brofiad yw dilyn y cyrsiau galwedigaethol hyn."}, {"text_idx": "#000019", "text": "\u201cPan fo pobl yn ystyried hyfforddiant galwedigaethol, maen nhw\u2019n tybio\u2019n aml iawn mai ar gyfer meysydd fel trin gwallt a mecaneg yn unig y mae e, ond mae hyn yn gwbl anghywir. Mae hyd a lled y cyfleoedd i ddatblygu sgiliau sydd ar gael i bobl ifanc yng Nghymru yn eang iawn ac rydyn ni\u2019n gobeithio y bydd cyfarpar Troi Eich Llaw yn helpu i ddenu\u2019r rhai a oedd yn credu\u2019n flaenorol nad oedd llwybrau galwedigaethol iddyn nhw, i ailystyried.\u201d"}, {"text_idx": "#000020", "text": "We pride ourselves on offering an excellent user experience for our customers and clients when partaking in a part-time or professional training course with us.\nA few words from our clients & customers\nIf you would like further information on how the Business Development Unit can upskill you or your business, please contact us by clicking the below button to arrange a visit from our Business Engagement Advisors.\nClick here to book a visit"}, {"text_idx": "#000021", "text": "We pride ourselves on offering an excellent user experience for our customers and clients when partaking in a part-time or professional training course with us."}]